Маршрут выхаднога дня “Гісторыя маёй вёскі”

Мэта:

* Прыцягнуць бацькоў да сумеснай, актыўнай дзейнасці, у пытаннях патрыятычнага выхавання;
* Развівать фізічныя якасці і спрыяць аздараўленню дзяцей падчас прагулкі, развівать спрыт, увагу дашкольнікаў.
* Стварыць атмасферу прыязнасці, павысіць эмацыйны настрой.

Задачы:

1. Гарманізаваць дзіцяча-бацькоўскія адносіны з дапамогай сумесных мерапрыемстваў.
2. Даць дзецям магчамасць прымяняць рухальныя ўменні і навыкі, набытыя раней.
3. Замацаваць веды аб правілах паводзін у час прагулак.
4. Фарміраваць уяўленні аб роднай вёсцы, краіне – Рэспубліцы Беларусь, славутасцях малой радзімы, людзях.

Меркаваны вынік.

1. Павышэнне актыўнасці бацькоў у фарміраванні патрыятычнага выхавання дзяцей.
2. Засваенне распрацаванага маршруту выхаднога дня, які ўключае ў сябе аб’екты сацыяльнага значэння.
3. Асэнсаванне бацькамі каштоўнасці актыўных сямейных выхадных.

ПАВАЖАНЫЯ БАЦЬКІ!

Наша з Вамі задача – пазнаёміць дашкольнікаў са сваёй малой радзімай. Да патрыятычнага выхавання трэба прыступіць з ранняга ўзросту, тады дзеці асэнсавана змогуць глядзець на навольны свет і толькі так можна навучыць чалавека па-сапраўднаму любіць сваю Радзіму.

Неабходна наведаць з дзецьмі памятныя месцы, музеі, бібліятэку, распавесці аб прыродзе і гісторыі роднай вёскі, і калі дзеці вырастуць, яны стануць не проста жыхарамі, а сапраўднымі патрыётамі сваёй Радзімы.

Падарожнічаючы ўсёй сям’ёй па знаёмых мясцінах нашай вёскі, вы зможаце не толькі пашырыць уяўленні і веды дзяцей аб тым месцы, у якім яны нарадзіліся і жывуць, але і прыемна правесці час.

АПІСАННЕ МАРШРУТУ.

1.Мы прапануем пачаць падарожжа з сельскай бібліятэкі, дзе бібліятэкар Багдановіч А.І. раскажа дзецям пра гісторыю нашай мясцовасці, пакажа выявы гістарычных аб’ектаў, якія захаваліся да нашага часу.

Даведка: “**Варнянская сельская бібліятэка»**  
Адрас: 231220, аг. Варняны, вул. Інтэрнацкая, 9.(будынак сельскага дома культуры, школы мастацтваў)  
Бібіліятэкар- Багдановіч Алена Іванаўна  
Тэлефон +375(1591) 79-3-96; e-mail: [vorn.bibl.2007.7@mail.ru](mailto:vorn.bibl.2007.7@mail.ru).  
Бібілятэка працуе: з 10.00 па 19.00  
Перапынак на абед з 14.00 па 15.00  
Выхадныя дні – панядзелак, аўторак

2. З бібліятэкі здзейсніце падарожжа да касцёла Святога Юрыя, што знаходзіцца ў цэнтры Варнян і з’яўляецца часткай архітэктурнага ансамбля.



Пабудаваны касцёл у 1767–1769 гг. У стылі позняга барока.

*3 касцёлам звязана першае ўпамінанне мястэчка Варняны, калі ўладальніца маёнтка Марына Сангайлава ў 1462 годзе ахвяравала грошы на будаўніцтва драўлянага касцёла Божага Цела і плябаніі. У XVI стагоддзі ўладальнік Варнян ваявода мінскі і смаленскі*[*Ян Абрамовіч*](https://be.wikipedia.org/wiki/%D0%AF%D0%BD_%D0%90%D0%B1%D1%80%D0%B0%D0%BC%D0%BE%D0%B2%D1%96%D1%87)*забраў храм пад кальвінскі збор. Наступны ўладальнік вёскі староста старадубскі*[*Самуэль Абрамовіч*](https://be.wikipedia.org/w/index.php?title=%D0%A1%D0%B0%D0%BC%D1%83%D1%8D%D0%BB%D1%8C_%D0%90%D0%B1%D1%80%D0%B0%D0%BC%D0%BE%D0%B2%D1%96%D1%87&action=edit&redlink=1)*, які перайшоў у каталіцтва, у 1654 годзе кальвінскі збор закрыў. 3 1743 да 1842 пры касцёле служылі манахі-рахіты. Новы касцёл пабудаваны ў 1767—69 гадах па фундацыі ўладальніцы мястэчка Марыі Абрамовіч з цэглы на месцы ранейшага храма паводле праекта архітэктара*[*Аўгуста Касакоўскага*](https://be.wikipedia.org/wiki/%D0%90%D1%9E%D0%B3%D1%83%D1%81%D1%82_%D0%9A%D0%B0%D1%81%D0%B0%D0%BA%D0%BE%D1%9E%D1%81%D0%BA%D1%96)*, кансекраваны*[*біскупам віленскім*](https://be.wikipedia.org/wiki/%D0%91%D1%96%D1%81%D0%BA%D1%83%D0%BF%D1%8B_%D0%B2%D1%96%D0%BB%D0%B5%D0%BD%D1%81%D0%BA%D1%96%D1%8F)[*Міхалам Зянковічам*](https://be.wikipedia.org/wiki/%D0%9C%D1%96%D1%85%D0%B0%D0%BB_%D0%AF%D0%BD_%D0%97%D1%8F%D0%BD%D0%BA%D0%BE%D0%B2%D1%96%D1%87)*. Касцёл дабудоўваўся ў 1880 і 1909 гадах. Да пачатку 1980-х гадоў быў у запусценні. Рэстаўрыраваны і перададзены вернікам, асвячоны 11 сакавіка 1990 года.*

3. Не забудзьцеся наведаць астравок, дзе размешчана вежа “Альтанка”. Раскажыце легенду аб узнікненні вежы. На гэтым цудоўным астраўку пагуляйце з дзецьмі у рухомые гульні.



*Вежа-альтанка, якая ўзвышаецца на востраве, пабудаваная напачатку 19 стагоддзя з чырвонай цэглы, сёння – самае рамантычнае месца адпачынку варнянцаў і астраўчан. Яе яшчэ называюць вежай закаханых, бо існуе паданне пра паненку-гувернантку і паніча, сына Марцыяны Абрамовіч. Кажуць, што старая пані не дазволіла ім ажаніцца, і дзяўчына ў адчаі ўтапілася ў ставе. На Купалле яна з’яўляецца прывідам над ставам, нібы спрабуючы штосьці сказаць.*

4.Пасля актыўнага адпачынку наведайце кафэ “Ветразь”, дзе вы зможаце пачаставацца прысмакамі.

Жадаем Вам прыемнага адпачынку!

Вось і скончылася ваша падарожжа. Выберыце фатаграфіі, яшчэ раз успомніце з дзіцём назвы месцаў, дзе вы пабывалі.

Маршрут распрацавалі: Блашкевіч Н.Б., Мажэйка Д.Ю.